Diari Oficial de la Generalitat Valenciana


Sumari del DOGV 6260, del 05-05-2010 (2010/4515)

RESOLUCIÓ de 21 d'abril de 2010, de la Conselleria de Solidaritat i Ciutadania, per la qual s'aprova classificar el lloc de secretaria pel de secretaria general del Ple i amortitzar el lloc de cap d'àrea de l'Ajuntament de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/4515


Data del document
:   21-04-2010

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 21 d'abril de 2010, de la Conselleria de Solidaritat i Ciutadania, per la qual s'aprova classificar el lloc de secretaria pel de secretaria general del Ple i amortitzar el lloc de cap d'àrea de l'Ajuntament de Castelló de la Plana. [2010/4515]  
L'Ajuntament de Castelló de la Plana va crear al seu dia, en la relació de llocs de treball, el lloc de cap d'àrea.  
En conseqüència, es va publicar en el Diari Oficial de la Comunitat Valenciana de data 28 de setembre de 2005 l'Orde de 9 de setembre de 2005, de la Conselleria de Justícia i Administracions Públiques, per la qual es va aprovar, entre altres, la classificació del lloc de cap d'àrea de l'Ajuntament de Castelló de la Plana per a la seua provisió pel sistema de lliure designació entre funcionaris amb habilitació de caràcter estatal pertanyents a la subescala d'intervenció tresoreria, categoria superior, sense perjuí del que preveu la disposició transitòria primera 2.e) del Reial Decret 1174/1987, de 18 de setembre.  
El Ple de l'Ajuntament, en sessió celebrada el dia 7 de juliol de 2005, va acordar deixar sense efecte la creació del lloc de cap d'àrea i en conseqüència sol·licitar la rectificació de l'Orde de 9 de setembre de 2005.  
L'esmentat acord va ser publicat en el Butlletí Oficial de la Província de Castelló número 87, de data 21 de juliol de 2005.  
Finalment l'ajuntament, mitjançant un acord de la Junta de Govern Local de data 15 de febrer de 2008 va modificar la denominació del lloc de secretaria pel de secretaria general del Ple.  
El dit acord va ser sotmés a audiència de l'interessat, així com a informació pública, segons s'acredita en l'expedient, per mitjà d'anunci en el Butlletí Oficial de la Província de Castelló, número 32, d'11 de març de 2008, no havent-se presentat al·legacions.  
L'expedient ha sigut tramitat d'acord amb les prescripcions legals.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
Per raó d'això, i fent ús de les competències atribuïdes en els articles 2.2.a) i 6 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Relatives als Funcionaris amb Habilitació de Caràcter Estatal, resolc:  
Primer  
Classificar el lloc de secretaria de l'Ajuntament de Castelló de la Plana pel de secretaria general del Ple, estant reservada la seua provisió pel sistema de lliure designació entre funcionaris amb habilitació de caràcter estatal pertanyents a la subescala de secretaria, categoria superior, i adscriure'l al funcionari amb habilitació de caràcter estatal José Mateo Rodríguez.  
Segon  
Amortitzar el lloc de cap d'àrea de l'Ajuntament de Castelló de la Plana, de conformitat amb l'acord adoptat pel Ple de la dita corporació en sessió celebrada el dia 7 de juliol de 2005, i la normativa aplicable sobre provisió de llocs de treball reservats a funcionaris amb habilitació de caràcter estatal.  
Contra esta resolució, que posa fi a la via administrativa, de conformitat amb el que establix l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptadors des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 21 d'abril de 2010.- El conseller de Solidaritat i Ciutadania: Rafael Blasco Castany.